
APSTIPRINĀTI
ar Kalupes pamatskolas direktores
26.08.2026. rīkojumu  Nr. 1.9/ 31
                
IEKŠĒJĀS KĀRTĪBAS NOTEIKUMI

Izdoti saskaņā ar 12.03.2026. gada grozījumiem
Izglītības likuma Izglītības likuma 36. panta sestajā daļā un
Valsts pārvaldes iekārtas likuma 72.panta pirmās daļas 1.punktu un
 Ministru kabineta  2023. gada 22. augusta noteikumu Nr. 474 
“Kārtība, kādā nodrošināma izglītojamo profilaktiskā 
veselības aprūpe, pirmā palīdzība un drošība izglītības 
iestādēs un to organizētajos pasākumos” 15. punktu,
Kalupes pamatskolas nolikuma 12. punktu


I  Vispārīgie jautājumi

1. Kalupes pamatskolas (turpmāk – izglītības iestāde ) iekšējās kārtības noteikumi ir izdoti, ievērojot Izglītības likumu, Vispārējās izglītības likumu, Bērnu tiesību aizsardzības likumu, Ministru kabineta 2023.gada 22.augusta noteikumus Nr.474  „Kārtība kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos” un izglītības iestādes nolikumu (turpmāk – noteikumi ).
2.  Noteikumi attiecīgajā to daļā ir attiecināmi arī uz izglītības iestādes apmeklētājiem, kā arī uz izglītības iestādes administrāciju, pedagogiem un atbalsta personālu (turpmāk – darbinieki ). Noteikumi ir izglītības iestādes darba kārtības noteikumu  neatņemama sastāvdaļa. 
3. Noteikumu ievērošana nodrošina izglītojamo drošību un viņu tiesību ievērošanu.
4. Noteikumi nosaka:
4.1. izglītojamo uzvedības noteikumus izglītības iestādē, tās teritorijā un izglītības iestādes organizētajos pasākumos;
4.2. evakuācijas plāna un informācijas par operatīvo dienestu izsaukšanu izvietojumu izglītības iestādē; 
4.3. alkohola, cigarešu, narkotisko, toksisko un psihotropo vielu, gāzes baloniņu, gāzes pistoļu, šaujamieroču un auksto ieroču iegādāšanās, lietošanas, glabāšanas un realizēšanas aizliegumu izglītības iestādē un tās teritorijā;
4.4. izglītojamā rīcību, ja izglītojamais kādas personas darbībā saskata draudus savai vai citu personu drošībai;
4.5. administrācijas un pedagogu rīcību,  ja tiek konstatēta fiziska vai emocionāla vardarbība pret izglītojamo;
4.6. atbildību par iekšējās kārtības noteikumu  neievērošanu;
4.7. citus jautājumus, kurus izglītības iestāde uzskata par būtiskiem.
5.  Izglītojamie un viņu likumiskie pārstāvji ar iekšējiem noteikumiem tiek iepazīstināti katra mācību gada sākumā – septembrī, iepazīšanos apstiprinot ar savu parakstu. Izglītojamos, kuri iestājās izglītības iestādē mācību gada laikā, ar noteikumiem iepazīstina iestāšanās brīdī. Izglītojamais atbilstoši spējām un prasmēm to apliecina ar ierakstu "iepazinos", norādot datumu un parakstu.
6.  Apmeklētāji ar noteikumiem iepazīstas izglītības iestādes 1. stāva gaitenī pie ziņojuma dēļa. Noteikumi ir publicēti arī vietnē www.augsdaugavasnovads.lv. Darbinieki ar noteikumiem tiek iepazīstināti vienlaikus ar darba tiesisko attiecību uzsākšanu izglītības iestādē.
7.  Izglītojamie katru gadu septembrī iepazīstas ar izglītības iestādes galvenajām prioritātēm, mērķiem un uzdevumiem, savas kompetences ietvaros atbild par to īstenošanu un izglītības iestādes turpmākās attīstības veicināšanu.
8.  Izglītojamo uzņemšanu, pārcelšanu un atskaitīšanu no izglītības iestādes nosaka attiecīgie Ministru kabineta noteikumi par kārtību, kādā izglītojamie tiek uzņemti vispārējās izglītības iestādēs un atskaitīti no tām, un obligātajām prasībām pārcelšanai uz nākamo klasi.

II Izglītības procesa organizācija un saistītie noteikumi

9. Mācību gada sākumu, semestrus, brīvlaikus un mācību gada beigas nosaka Ministru kabineta noteikumi par attiecīgā mācību gada sākuma un beigu laiku.
10. Saskaņā ar skolas nolikumu, mācības izglītības iestādē notiek piecas dienas nedēļā. Interešu izglītības nodarbības un ārpusstundu pasākumi notiek arī brīvdienās. 
11. Mācību process izglītības iestādē sākas plkst. 8.40.
12. Izglītojamie izglītības iestādē ierodas tā, lai līdz mācību stundu sākumam pienācīgi sagatavotos stundai.
13. Izglītojamie novieto virsdrēbes (tai skaitā lietussargus ) garderobē. Mācību stundu laikā garderobe ir slēgta. Atrasties izglītības iestādes telpās virsdrēbēs ir aizliegts. 
14. Izglītības iestādē ir noteikts stundu un  starpbrīžu ilgums. 
15. Mācību stundu grafiks pamatizglītības programmās (plkst. ):
	1. mācību stunda: 8.40 – 9.20

	2. mācību stunda: 9.35 – 10.15

	3. mācību stunda: 10.25 – 11.05

	4. mācību stunda: 11.15 – 11.55

	5. mācību stunda: 12.25 – 13.05

	6. mācību stunda: 13.15 – 13.55

	7. mācību stunda: 14.05 – 14.45

	8. mācību stunda: 14.50 – 15.30


    16. Stundu sarakstā norādīts mācību priekšmets, klases stunda, stundas norises laiks un vieta.
    17. Par mācību stundu saraksta izmaiņām tiek paziņots informācijas stendos. Izglītojamie iepazīstas ar informāciju pirms iziešanas no izglītības iestādes. 
    18. Mācību stundas 1.- 9. klasēs notiek konkrēti tām paredzētā mācību kabinetā. 
  19. Interešu izglītības, fakultatīvu un pagarināto grupu nodarbības notiek pēc direktores apstiprināta nodarbību saraksta.
20. Pirmssvētku dienās vai citos objektīvos gadījumos ar direktores rīkojumu var mainīt mācību stundu, fakultatīvo, interešu izglītības nodarbību grafikus un norises laiku.
21. Ārpusstundu pasākumi notiek 1.- 6. klasēm līdz plkst. 18.00, 7.- 9. klasēm līdz plkst. 20.00.
     22. Klašu pasākumu laiks un saturs tiek saskaņoti ar direktori, par kārtību telpās atbild izglītojamie un klases audzinātāji. Skolas darba plānā iekļautie pasākumi ir obligāti visiem attiecīgo klašu izglītojamajiem.
23. Izglītības iestādē var tikt organizētas 5.- 9. klašu izglītojamo dežūras atbilstoši dežūru organizēšanas kārtībai.
24. Izglītības iestādē tiek organizēta dežūra katrā klasē. Klases dežuranti veic klases telpas nelielu uzkopšanu pirms stundas vai pēc stundas, palīdz pedagogam pēc vajadzības organizēt mācību procesu.
25. Izglītojamajiem ir pieejama ēdnīca izglītības iestādē. Uz ēdnīcu izglītojamie dodas noteiktā laikā, 1.- 4. klases izglītojamie kopā ar iepriekšējās stundas skolotāju. Ēdamtelpā ienāk ar skolotāja vai pavāra atļauju.
26. Ēdnīcā ievēro kārtību, higiēnas prasības un ēšanas kultūru un saudzīgu attieksmi pret ēdnīcas telpu inventāru. Ēdiens jāapēd ēdnīcā, nedrīkst ēst gaiteņos, uz kāpnēm, klasēs utt.
27. Izglītības iestādes ēdnīcā izglītojamie veic pašapkalpošanos (aiznesot lietotos traukus ).
28. Lai nodrošinātu izglītojamā likumiskos pienākumus attiecībā uz izglītības ieguvi, kā arī izglītības procesu un izglītojamo drošību, izglītības iestāde ir tiesīga ierobežot izglītojamā tiesības iziet ārpus mācību iestādes telpām, slēdzot izglītības iestādes ārdurvis, izņemot noteikumos noteiktos gadījumos saskaņā ar izglītības iestādes pedagoģiskā darbinieka atļauju.
29. Izņēmuma gadījumā, tai skaitā slimības dēļ, izglītojamais drīkst atstāt izglītības iestādi pirms noteiktā stundu beigu laika ar medicīnas darbinieka, klases audzinātāja vai izglītības iestādes vadības pārstāvja, attiecīgā mācību priekšmeta skolotāja atļauju, informējot par to vecākus (likumisko pārstāvi).

III  Izglītojamo tiesības

30. Izglītības iestādes izglītojamajiem ir tiesības iegūt kvalitatīvu izglītību, kā arī piedalīties ārpusstundu aktivitātēs, interešu izglītības programmās un visos citos izglītības iestādes organizētajos pasākumos.
31. Izglītojamajiem ir tiesības uz netraucētu mācību darbu stundās un izvēlētajās ārpusstundu nodarbībās.
32. Izglītojamie ir tiesīgi izmantot visus izglītības iestādes resursus izglītības iegūšanai, tai skaitā izglītības iestādes telpas, bibliotēku, citas informācijas krātuves un mācību līdzekļus, pēc stundām- izglītības iestādes bezmaksas internetu mācību un komunikāciju nolūkos. 
33. Izglītojamajiem ir tiesības saņemt motivētu savu zināšanu novērtējumu (izrakstu ) vienu reizi mēnesī saskaņā ar  „Izglītojamo mācību sasniegumu vērtēšanas kārtību”, saņemt no pedagogiem savlaicīgu informāciju par pārbaudes darbiem un citiem ar izglītības procesu saistītiem jautājumiem. 
34. Izglītojamie ir tiesīgi pēc izvēles nodarboties izglītības iestādes interešu izglītības programmās, pulciņos un kolektīvos, mācību priekšmetu fakultatīvos, kā arī piedalīties citos ārpusstundu izglītības iestādes piedāvātos pasākumos.
35. Izglītojamajiem ir tiesības nodarboties ar mācību pētniecisko darbu, saņemot nepieciešamos paskaidrojumus, konsultācijas un atbalstu no vadības un pedagogiem pētnieciskā darba gaitā.
36. Saņemt izglītības iestādes pedagogu konsultācijas visos mācību priekšmetos atbilstoši konsultāciju grafikam vai iepriekš vienojoties ar pedagogu par konsultācijas laiku. 
37. Izglītojamie ir tiesīgi brīvi izteikt un aizstāvēt savas domas un uzskatus, paust attieksmi par izglītības iestādes darba organizāciju, izglītības procesu un izteikt priekšlikumus izglītības iestādes dzīves pilnveidošanai, apspriežot radušās problēmas ārpus stundu laikā ar pedagogiem un izglītības iestādes vadību.
38. Aizstāvēt savas tiesības, izmantojot izglītības iestādes pašpārvaldes institūcijas. 
39. Piedalīties izglītības iestādes sabiedriskajā dzīvē, Izglītības iestādes padomes un izglītojamo pašpārvaldes darbā atbilstoši to reglamentiem.
40. Pārstāvēt izglītības iestādi dažāda mēroga pasākumos, konkursos, olimpiādēs.
41. Izglītojamajiem ir tiesības uz dzīvībai un veselībai drošiem apstākļiem izglītības iestādē un tās organizētajos pasākumos.
42. Izglītojamie ir tiesīgi saņemt bezmaksas profilaktisko veselības aprūpi un neatliekamo medicīnisko palīdzību normatīvajos aktos noteiktajā apmērā.
43. Nepieciešamības gadījumā izglītojamiem un pedagogiem ir tiesības vērsties pie izglītības iestādes atbalsta personāla: izglītības psihologa, logopēda, speciālā pedagoga.



IV  Izglītojamo pienākumi

44. Izglītojamo pienākumi ir:
 mācīties atbilstoši savām spējām, cenšoties uzlabot savu sniegumu;
 ievērot Iekšējās kārtības noteikumus;
 ar cieņu izturēties pret valsti un sabiedrību, valsts un izglītības iestādes simboliku un  
atribūtiku;
 ievērot pārējo izglītojamo tiesības uz netraucētu  izglītības ieguvi; 
 būt pieklājīgam saskarsmē ar citiem izglītojamajiem, darbiniekiem un iestādes apmeklētājiem, izglītojamie pirmie sveicina pieaugušos, pieklājīgi atbild uz pieaugušo jautājumiem, sarunājoties ar pieaugušajiem, pieceļas;
 izpildīt izglītības iestādes darbinieku likumīgās prasības;
 nekavējoties informēt izglītības iestādes darbiniekus, ja izglītojamais kādas personas darbībā saskata draudus savai vai citu personu drošībai;
 saudzīgi izturēties pret iestādes īpašumu, ievērot tīrību iestādē un sanitāri higiēniskās prasības koplietošanas telpās (tai skaitā tualetēs, dušās);
 rūpēties par savu veselību, tai skaitā ievērot personīgo higiēnu;
 ievērot ugunsdrošības, ceļu satiksmes noteikumus un drošības tehnikas noteikumus mācību priekšmetu kabinetos, sporta nodarbībās un sacensībās, ekskursijās un citos izglītības iestādes organizētajos pasākumos;
 par ugunsgrēku vai citu negadījumu nekavējoties ziņot iestādes darbiniekiem un izpildīt viņu norādījumus;
 precīzi izpildīt noteiktās prasības ārkārtas situācijās;
 apmeklēt visas mācību stundu sarakstā paredzētās mācību stundas;
 nekavējoties ziņot par kavējumu audzinātājam;
 pēc attaisnotas prombūtnes slimības dēļ izglītojamā pienākums ir trīs dienu laikā iesniegt klases audzinātājam kavējumus attaisnojošu dokumentu;
45. Par attaisnotiem stundu kavējumiem tiek atzīti kavējumi, kurus apstiprina ārsta zīme, sešas dienas mācību gada laikā (3 katrā semestrī) - ar rakstisku vecāku (aizbildņu) iesniegumu, kavējumi citu ar skolu saistītu iemeslu dēļ (sporta sacensības, koncerti, skates u.tml. ), kurus ir saskaņojusi izglītības iestādes direktore.
46. Kavējums nav attaisnojums mācību vielas neapgūšanai.
47. Ja pamatizglītības iestādes izglītojamais ir neattaisnoti nokavējis 20 un vairāk mācību stundas semestrī, mācību iestāde informē par to pašvaldības izglītības pārvaldes iestādi vai izglītības speciālistu.

V  Izglītojamo darba organizācija un saistītie noteikumi

48.  Izglītojamie izglītības iestādē ierodas tīrā un sakoptā apģērbā, kas atbilst vispārpieņemtajām lietišķā stila normām un nerada traumu un infekciju rašanās apstākļus. Veselības un higiēnas nolūkos ir noteikts izmantot maiņas apavus. 
49. Matu sakārtojums nedrīkst traucēt mācību darbu, bojāt redzi, tam jāatbilst higiēnas prasībām. Aizliegts skolā ierasties apģērbā ar atkailinātiem pleciem vai vēderu. Galvassegas (cepures, kapuces, lakatus ) skolas telpās bez ārsta atļaujas valkāt aizliegts (izņēmums – karnevāls vai cits izklaides pasākums, akcija ). 
50. Sporta nodarbībās un sporta aktivitātēs jābūt sporta tērpam un sporta apaviem. Gariem vai pusgariem matiem jābūt savāktiem bizē vai astē. Pie skolēna nedrīkst atrasties mobilie telefoni vai citas elektroniskās iekārtas, rokas pulksteņi (izņemot speciāli sportam paredzētie), auskari un/vai gredzeni (izņemot tos, kas nevar aizķerties un radīt traumas ). Sporta apģērbā un sporta apavos izglītojamie nedrīkst atrasties pārējās mācību stundās. Dienā, kad ir sporta nodarbības, izglītojamajiem jānomaina arī zeķes.
51. Izglītojamā apģērbs nedrīkst reklamēt vardarbību, narkotikas, smēķēšanu un alkoholu. Uz  apģērba nedrīkst būt rupji, vulgāri vārdi vai saukļi.  
52. Uz svinīgajiem skolas sarīkojumiem, prezentācijām jāierodas svētku tērpā (zēniem – tumšā uzvalkā vai uzvalka auduma biksēs un vestē vai žaketē vai vienkārši tumšā trikotāžas džemperī un vienkrāsainā gaišā kreklā ar kaklasaiti; meitenēm – klasiskā kostīmā, svārkos, garajās biksēs un vienkrāsainā gaišā blūzē ). 
53. Uzvedība ģērbtuvē: 
53.1. aizliegts uzturēties ģērbtuvēs mācību procesa laikā bez nepieciešamības;
53.2. lai neradītu drūzmu, izglītojamajiem ātri jānoģērbjas vai jāapģērbjas un jāatstāj garderobe;
53.3. sporta apavi jāievieto maisiņā;
53.4 izglītojamajam, kuram mācību stundu laikā jāaiziet no skolas, apģērbu var saņemt tikai tad, ja ir attiecīgā mācību priekšmeta skolotāja vai klases audzinātāja atļauja.
54. Mācību kabinetos skolēni drīkst ienākt tikai ar skolotāja atļauju.
55. Izglītojamajiem uz stundām jāierodas ar visām nepieciešamajām mācību grāmatām, mācību 
līdzekļiem, piederumiem un Kalupes pamatskolas izglītojamā dienasgrāmatu (1.-4.klase).
56. Pēc pirmā zvana uz stundu izglītojamajiem jāsagatavo viss nepieciešamais darbam savā vai skolotāja norādītajā vietā. Sākoties stundai, izglītojamie sveicina skolotāju  pieceļoties.
57. Mobilā tālruņa lietošana pirmsskolas vecuma bērniem un 1.–6. klašu skolēniem:
· No 2026. gada 21. marta stājas spēkā norma, kas nosaka, ka pirmsskolas vecuma bērniem un 1.–9. klašu skolēniem izglītības iestādē ir aizliegts lietot mobilos tālruņus, izņemot gadījumus, kad pedagogs ir atļāvis tos izmantot izglītības procesā, iepriekš par to informējot skolēnus.
· Ienākot skolā, skolēni nodod savus mobilos tālruņus dežurējošajam personālam. Mobilie tālruņi tiek glabāti pie skolas saimniecības daļas vadītājas līdz mācību dienas beigām. Pēc mācību stundām skolēni tos saņem atpakaļ, kārtojot došanos mājup.
· Nepieciešamības vai ārkārtas situācijā saziņu ar bērnu iespējams nodrošināt, sazinoties ar klases audzinātāju vai skolas administrāciju.
[bookmark: _GoBack]•	Svarīgos un steidzamos gadījumos skolēns var piezvanīt vecākiem, iepriekš vienojoties ar attiecīgā mācību priekšmeta skolotāju.
•	Ja vecākiem ir steidzama un svarīga informācija, tad par to jāpaziņo klases audzinātājam, izmantojot e-klasi vai telefona zvanu. Ar savu bērnu var sazināties tikai starpbrīžos:
	9.20 – 9.35

	10.15 – 10.25

	11.05 – 11.15

	11.55 – 12.25

	13.05 – 13.15

	13.55 – 14.05

	14.45 – 14.50

	15.30 – …



•	Ārpusstundu pasākumu laikā mobilā telefona lietošana ir aizliegta, izņemot gadījumus, kad to atļāvis pedagogs mācību procesa vai neformāla pasākuma ietvaros.
Ja skolēns neievēro šos noteikumus, skolas administrācija un skolotāji telefonu nodod glabāšanā skolas seifā. Šādā gadījumā telefonu var saņemt vecāki, veicot pārrunas ar skolas administrāciju par noteikumu pārkāpumu.
58. Ja izglītojamais vēlas jautāt vai atbildēt, jāpaceļ roka.
59. Ja stundai izglītojamais  nav sagatavojies attaisnojošu iemeslu dēļ, jāpaziņo par to skolotājam līdz stundas sākumam.
60. Izglītojamie ir atbildīgi par savas mācību vietas, izglītības iestādes inventāra, tai skaitā mācību grāmatu un telpu saglabāšanu, tīrību un kārtību. Ja kāds inventāra priekšmets ir nozudis vai sabojāts, izglītojamais nekavējoties par to informē klases audzinātāju vai atbilstošā mācību priekšmeta pedagogu vai citu pedagogu.
61. Skola neuzņemas atbildību par skolēnu personīgo mantu nozaudēšanu vai bojājumiem. Skolēni ir aicināti neatstāt vērtīgas mantas (tai skaitā naudu, mobilos tālruņus un rotaslietas) bez uzraudzības.
62. Izglītojamie saudzē gaiteņos un skolas teritorijā esošos zaļos augus, zālājus.
63. Stundai beidzoties, izglītojamie pārvietojas uz to kabinetu, kurā notiks nākamā mācību stunda.
64. Izglītības iestādē izglītojamajiem ir aizliegts drūzmēties, skriet, grūstīties, īpaši pie logiem un kāpnēm, sēdēt uz palodzēm, klaigāt, radīt traucējošus trokšņus.
65.  Skolēniem starpbrīžos un stundās bez vajadzības nav atļauts uzturēties tualetēs, uz kāpnēm vai citās sēdēšanai neparedzētās vietās.
66. Aizliegts novietot mantas uz palodzēm, puķu kastēm, apkures radiatoriem un caurulēm.
67. Nedēļas beigās izglītojamā dienasgrāmatu paraksta vecāki (likumiskais pārstāvis).
68. 1.-3.klases izglītojamajiem informāciju par stundu saraksta izmaiņām sniedz klases audzinātājs. Pārējo klašu izglītojamie paši seko informācijai par izmaiņām stundu sarakstā.
69. Stundās izglītojamie apzinīgi strādā un aktīvi piedalās mācību procesā, izpilda pedagoga norādījumus un uzdevumus, netraucē pārējiem izglītojamajiem un pedagogam. 
70. Pēc stundām izglītojamie, kuri nokļūšanai mājās neizmanto autobusu, atstāj izglītības iestādes telpas, izņemot,  ja nav paredzētas citas mācību vai audzināšanas darba formas.
71.  Gaidot autobusu, izglītojamie uzturas izglītības iestādes telpās vai tās teritorijā.
72. Autobusā jāiekāpj netraucējot pārējiem, palaižot pa priekšu meitenes un jaunākos izglītojamos. Autobusā nedrīkst trokšņot, bez vajadzības traucēt šoferi un bojāt autobusa ierīces un iekārtas. Gaidot autobusu ziemas periodā, kategoriski aizliegts mētāties ar sniegu, slidināties.

VI  Izglītojamo drošība un tiesību aizsardzība

73. Izglītojamiem aizliegts izglītības iestādē, tās teritorijā, kā arī organizētajos pasākumos smēķēt, ienest un lietot alkoholiskos dzērienus, narkotiskās, psihotropās vai citas apreibinošas vielas.
74. Izglītojamiem aizliegts  izglītības iestādē un tās teritorijā ienest, lietot, glabāt vai realizēt priekšmetus, materiālus, vielas, kas apdraud paša izglītojamā vai citu dzīvību, veselību, (tai skaitā – gāzes baloniņus, gāzes pistoles, šaujamieročus, aukstos ieročus, petardes, elektrošokerus, cigaretes, citas vielas vai priekšmetus, kas nav nepieciešami mācību procesā ). Aizliegts pamudināt citus tos lietot.
75. Bez skolotāja atļaujas mācību un audzināšanas procesā aizliegts lietot telefonus, atskaņotājus,
datorus, radio un foto aparātus u. c. ierīces, kuros iemontētas foto/video iekārtas, izņemot, ja pedagogs to plānojis izmantot mācību procesā vai neformāla pasākuma ietvaros.  Ja izglītojamais nav ievērojis šos nosacījumus, skolotājs ir tiesīgs minētos priekšmetus konfiscēt un nodot tos glabāšanai pie skolas administrācijas vai klases audzinātāja, kur mantas var saņemt viņa likumiskais pārstāvis. 
76. Autortiesību, fizisko personu datu apstrādes tiesību un citu tiesību pārkāpumu gadījumos direktore lemj par nepieciešamību papildus ziņot tiesībaizsardzības iestādēm, ja pārkāpums satur administratīvā pārkāpuma vai noziedzīga nodarījuma pazīmes.
77. Izglītojamajiem ir aizliegts:
75.1. patvaļīgi atstāt izglītības iestādes telpas vai teritoriju;
75.2. atteikties izpildīt iestādes darbinieka likumīgās prasības;
75.3. atņemt vai aizņemties svešu mantu, kā arī dot lietošanā citiem savas personiskās mantas;
75.4. spēlēt galda spēles vai citas spēles, lai gūtu materiālu vai cita veida labumu;
75.5. lietot necenzētus vārdus;
75.6. bojāt svešu mantu;
75.7. satikties ar nepiederošām personām, saņemt no tām vai nodot dažādus priekšmetus, produktus, vielas;
75.8. bez pedagoga atļaujas izvietot iestādes telpās pie sienām plakātus, attēlus un fotogrāfijas;
75.9. veikt darbības (piemēram, spēlēties ar metamajiem priekšmetiem, tai skaitā bumbām, ripām, šautriņām ), kas var kaitēt pašam un citiem izglītojamiem, izglītības iestādes darbiniekiem, apmeklētājiem, iestādes mantiskajām vērtībām un visādi citādi, kas neatbilst Izglītības likumā un citās tiesību normās noteiktajiem uzvedības priekšrakstiem.
78. Emocionālās un fiziskās vardarbības vai citu draudu savai un citu personu drošībai gadījumos izglītojamais nedrīkst piekrist draudu izraisītāja rīcībai, jāsauc palīgā pieaugušie - izglītības iestādes dežurējošie pedagogi vai jebkurš izglītības iestādes darbinieks, laicīgi jālūdz palīdzība vecākiem.
79. Vardarbības novēršanu izglītības iestādē detalizētāk nosaka „Kārtība par vadītāja un pedagogu rīcību, ja tiek konstatēta fiziska vai emocionāla vardarbība pret izglītojamo”.
80. Atbilstoši “Kārtībai, kādā skolā uzturas vecāki un nepiederošas personas” izglītības iestādes apmeklētāji, tai skaitā izglītojamo vecāki (likumiskie pārstāvji ), ierodoties izglītības iestādē, informē izglītības iestādes dežurantu un norāda apmeklējuma mērķi. Vecāki un citi apmeklētāji sagaida izglītojamos un izglītības iestādes darbiniekus 1. stāva gaitenī pie dežuranta, netraucējot izglītības iestādes darbu. 
81. Izglītojamajiem ir atļauts uzaicināt izglītības iestādes telpās nepiederošās personas, tikai saskaņojot to ar izglītības iestādes vadību. 
82. Izglītojamie tiek iepazīstināti ar izglītības iestādes evakuācijas plānu, operatīvo dienestu izsaukšanas iespējām un rīcību ekstremālās situācijās, kā arī ar darba drošības instrukcijām. Izglītojamo iepazīstināšanu ar šiem dokumentiem reģistrē instruktāžu izdrukā. Izglītojamais atbilstoši spējām un prasmēm to apliecina ar ierakstu "iepazinos", norādot datumu un parakstu. 
83. Ārkārtas situācijās, atskanot trauksmes signālam vai mutiskam dežurējošā personāla paziņojumam par evakuāciju, tiek veikta izglītojamo evakuācija saskaņā ar noteikumiem par rīcību ekstremālās situācijās, izglītojamie izpilda pedagoga norādījumus vai rīkojas atbilstoši iestādes evakuācijas plānam un Ugunsdrošības instrukcijai.
84. Par izglītības iestādes darbinieku maldināšanu par ekstremālām situācijām izglītojamais atbild normatīvajos aktos noteiktajā kārtībā.
85. Pirms došanās ekskursijā, pārgājienā (turpmāk - izbraukuma pasākums), atbildīgais pedagogs veic:
83.1. visu izglītojamo instruktāžu par drošības noteikumiem pasākuma laikā; 
83.2. iegūst informāciju par izbraukuma pasākuma mērķi (vieta, valoda, tradīcijas utt.); 
83.3. rakstiski iesniedz izglītības iestādes direktorei šādu informāciju: 
· maršruts, 
· mērķis, 
· izglītojamo un vadītāju saraksts, 
· pasākuma ilgums, 
· dalībnieku vecums, 
· pārvietošanās veids, 
· nakšņošanas vieta, 
· saziņas iespējas, 
· pirmās medicīniskās palīdzības sniegšanas iespējas. 
            83.4.sagatavo medicīnisko aptieciņu, kurā ietilpst viss nepieciešamais neatliekamās medicīniskās palīdzības sniegšanai. 
84.  Izbraukuma pasākuma vadītāja funkcijas: 
84.1. nodrošināt vismaz trīs dienas pirms pasākuma norises vecāku (likumisko pārstāvju ) informēšanu par tā mērķi, maršrutu, ilgumu, pārvietošanās veidu, nakšņošanas vietu, saziņas iespējām un pirmās palīdzības sniegšanas iespējām; 
84.2. nodrošināt izglītojamo drošību izbraukuma pasākuma laikā; 
84.3. nodrošināt nelaimes gadījumā cietušajam pirmās palīdzības sniegšanu notikuma vietā un, ja nepieciešams, izsaukt neatliekamo medicīnisko palīdzību vai organizēt cietušā nogādāšanu ārstniecības iestādē; 
84.4. par nelaimes gadījumu nekavējoties informēt skolas vadību un cietušā vecākus; 
84.5. bīstamās situācijās vai nelabvēlīgu apstākļu dēļ pārtraukt izbraukuma pasākumu un informēt par to skolas vadību. 
85. Pirms izbraukuma pasākuma izglītojamā vecāki informē vadītāju par sava bērna veselības traucējumiem vai specifiskām īpatnībām, ja tam nepieciešama īpaša uzmanība, kā arī par iespējām vajadzības gadījumā sazināties ar vecākiem. 
86. Traumu vai pēkšņu veselības traucējumu gadījumos izglītojamajam obligāti jāvēršas pie klases audzināja, jebkura pedagoga vai izglītības iestādes administrācijas. 
87. Sociālās vai psiholoģiskās palīdzības nepieciešamības gadījumos izglītojamajam nepieciešams vērsties pie klases audzinātāja, atbalsta personāla vai izglītības iestādes vadības.
       88.  Izglītības iestāde ir tiesīga ierobežot izglītojamā tiesības uz privātīpašuma neaizskaramību gadījumos, ja tas apdraud paša izglītojamā intereses, citu izglītojamo, pedagogu un apmeklētāju tiesības, kā arī izglītības procesu un iekšējo kārtību izglītības iestādē, izglītības iestādes mantu vai kā citādi ir saistīts ar tiesību pārkāpumu. 
89.  Izglītības iestādes pienākums ir novērst pārkāpumu vai jebkuru tā rašanās iespējamību, kā arī lemt par nepieciešamību ziņot bāriņtiesai, policijai un izglītojamā likumiskajiem pārstāvjiem situācijas noregulēšanai, ja pārkāpums (vai pamatotas aizdomas par pārkāpumu) netiek labprātīgi novērsts no izglītojamā puses.

VII  Pamudinājumu un apbalvojumu sistēma

90. Skolas apbalvojumus izglītojamie var saņemt par augstiem sasniegumiem mācībās, radošu un aktīvu ieguldījumu skolas vides, skolas tēla veidošanā un popularizēšanā, sasniegumiem mācību olimpiādēs, ZPD konferencēs, skolas rīkotajos konkursos un pasākumos.
91.  Skolas apbalvojuma piešķiršanu var ierosināt mācību priekšmetu skolotāji, klases audzinātājs, interešu izglītības skolotājs, Skolēnu parlaments, Skolas pedagoģiskā padome.

	Līmenis
	Amatpersona
	Pamudinājuma vai apbalvojuma veids
	Iespējamā rīcība

	1.
	Priekšmeta skolotājs, klases audzinātājs, interešu izglītības skolotājs
	-Mutiska uzslava, pateicība skolēnam, skolēna vecākiem 
-Uzslavas, pateicības ieraksts dienasgrāmatā skolēnam, skolēna vecākiem
-Pateicības raksts
	Rosina augstākiem apbalvojumiem (skolā )

	2.
	Skolas direktore, direktores vietniece (turpmāk – Skolas apbalvojumi )
	-Publiska mutiska uzslava, pateicība skolēnam, skolēna vecākiem
-Ar direktores rīkojumu izteikta pateicība (ieraksts liecībā )
-Atzinības raksts skolēnam, skolēna vecākiem
-Goda raksts
-Īpaši organizēts pasākums 
	Rosina augstākiem apbalvojumiem (novadā)


 
VIII Atbildība par noteikumu pārkāpumiem

92. Par noteikumu pārkāpšanu izglītojamajam ir piemērojami disciplinārsodi- mutiska piezīme, rakstiska piezīme dienasgrāmatā, rakstiska piezīme liecībā, rakstisks ziņojums vecākiem, direktores rīkojums par rājienu ar ierakstu liecībā. Atkārtotu pārkāpumu gadījumā jautājums tiek nodots izskatīšanai pašvaldības Administratīvajā komisijā.
 93.  Gadījumos, kad ir aizdomas par narkotisko, psihotropo, toksisko vielu un alkohola lietošanu, izglītības iestāde ziņo vecākiem un  neatliekamās medicīniskās palīdzības dienestam.
 94. Gadījumos, kad ir aizdomas par vardarbību, administratīvi vai krimināli sodāmiem pārkāpumiem, izglītības iestādes vadība nekavējoties ziņo tiesībsargājošām iestādēm. 
 95. Gadījumos, kad izglītojamā darbība ir radījusi ilgstošu konfliktsituāciju klasē un negatīvi
ietekmē klases emocionāli psiholoģisko fonu vai par īpaši rupjiem pārkāpumiem, kas aizskar citu personu pamattiesības uz dzīvību, veselību, privātuma neaizskaramību u.tml., direktore rīkojas saskaņā ar “Kārtību par vadītāja un pedagoga rīcību, ja tiek konstatēta fiziska vai emocionāla vardarbība pret izglītojamo”.
96. Izglītojamais un viņa vecāki (likumiskie pārstāvji) ir atbildīgi par zaudējumu, kas 
izglītojamā rīcības dēļ nodarīts izglītības iestādei, un apmaksā nodarīto zaudējumu. Ļaunprātīgas ēku, telpu, inventāra sabojāšanas gadījumā nepilngadīgā izglītojamā vecāki sedz remonta izdevumus vai iegādājas jaunu sabojātā inventāra vietā, kā arī sedz ar inventāra transportēšanu un uzstādīšanu saistītos izdevumus. 
97. Par iekšējās kārtības noteikumu neievērošanu un rupjiem ētikas normu pārkāpumiem 
direktorei ir tiesības liegt izglītojamajam piedalīties skolas un klases organizētajos pasākumos.
98. Sodu sistēma izglītojamajiem, ja izglītojamais nepilda iekšējos kārtības noteikumus

	Līmenis
	Persona
	Disciplinārsoda veids
	Rīcība paralēli soda piemērošanai

	1.
	Priekšmeta skolotājs
	-Mutisks aizrādījums izglītojamajam 

	Priekšmeta skolotājs informē klases audzinātāju

	2.
	Klases audzinātājs
	-Individuālas pārrunas ar izglītojamo
-Ieraksts izglītojamā dienasgrāmatā, informējot vecākus par sarunu
-Telefonisks vai rakstisks ziņojums vecākiem
-Pārrunas klases kolektīvā
-Pārrunas ar izglītojamā vecākiem, sarunu fiksējot e-klases žurnālā.
 
	-Sarunas ar priekšmeta skolotāju
-Pēc pārrunām ar izglītojamā vecākiem, ja situācija neuzlabojas, klases audzinātājs iesniedz rakstisku iesniegumu Skolas administrācijai, kurā tiek ziņots par situāciju un lūgts iesaistīties situācijas risināšanā
-Pirms tikšanās ar Skolas administrāciju klases audzinātājs par situāciju informē vecākus 

	4.
	Direktore
	Izskata jautājumu ar klases audzinātāja, priekšmeta skolotāja/-u, izglītojamā, vecāku piedalīšanos, klases audzinātājs sarunu protokolē
	-Rakstiski tiek protokolēta saruna un lēmums, rīkojums par disciplinārsodu
 -Iesaka izskatīt jautājumu bāriņtiesā, valsts vai pašvaldības policijā, sociālajā dienestā
 -Lietu nodod izskatīšan ai ārpusskolas institūcijām (bāriņtiesā, valsts vai pašvaldības policijā, sociālajam dienestam ). 

	5.
	Pedagoģiskā padome
	Atkārtota Skolas nolikuma, iekšējās kārtības noteikumu un citu iekšējo normatīvo aktu neievērošanas gadījumā jautājums tiek izskatīts Pedagoģiskās padomes sēdē. 
Pedagoģiskās sēdes lēmums atkarībā no izskatāmā jautājuma un pārkāpuma nozīmības ar ierosinājumu direktorei:
izteikt brīdinājumu vai rājienu.
	Iesaka izskatīt jautājumu bāriņtiesā, valsts vai pašvaldības policijā.
 


Kārtība var būt noteikta citādi, ņemot vērā konkrēto situāciju. 


VIII Noslēguma jautājumi

99. Grozījumus un papildinājumus noteikumos var ierosināt Izglītojamo pašpārvalde, Pedagoģiskā padome, Izglītības iestādes padome, direktore un iestādes dibinātājs.
100. Grozījumus un papildinājumus noteikumos apstiprina direktore un saskaņo ar dibinātāju. 
101. Noteikumi stājas spēkā ar 2025. gada 1.septembri.
102. Atzīt par spēku zaudējušus izglītības iestādes 2024.gada 30.augusta iekšējos noteikumus   “Kalupes pamatskolas Iekšējās kārtības noteikumi”.

